1946 — Зоя Георгиевна Зорина, филологий шанче доктор, профессор, Марий Эл республикын сулло шанчыеҥже. Шинчымашым Н.К.Крупская лӱмеш Марий кугыжаныш педагогик институтышто пойдарен, вара аспирантурышто келгемден. 1972-шо ий гыч Марий кугыжаныш университетыште туныктышылан пашам ышташ тӱҥалын. Вара йот йылме кафедра вуйлатыше, доцент лийын. 2 ий туныктымо паша шотышто проректор пашам шуктен. Ятыр шанче пашан авторжо. Россий Федераций кӱшыл школын сулло пашаеҥже.